Nniɣ, mi yessawel tilifun, s tmara i ldiɣ allen-iw. Refdeɣ -t s leεdez d cwiṭ n zzεaf. Iḍ yezrin ur ṭṭiseɣ ara zik . Deg uxxam n umezgun i neqqim alammi d lefjer akken ad nfakk aqεad n wudem aneggaru n tmezgunt i nella nessewjad-itt . Mi akken i d-yuweḍ ṣṣut s imeẓẓuɣen-iw , yefferfer leεdez , yefruri zzεef …. “ D kemm?” - Anita i tenwiḍ ihi ? Dɣa tetterḍeq d taḍsa. Rriɣ-as : “Ur tufiḍ anta ; teẓriḍ d kemm kan i sεiɣ. Ansa i d-tessawleḍ?